Framverran

Framverran er en del av Inderøy i Trøndelag. Det er Mosviks nordlige og nordvestlige del, som ligger til Beitstadfjorden og Verrasundet. 

Framverran tilsvarer Vestvik sogn, og dekkes av Vestvik kirke.Vestvik kirke fra middelalder til nåtid, kirke og samfunn. Bokkomite: Tordis Markhus mfl. Utgitt av Mosvik menighetsråd, 2005. 274 s. ISBN 82-303-0554-4 Det er ingen andre offentlige tjenester i bygda, men flere forsamlingshus, et idrettslag og et helselag. Framverran skole, som ble nedlagt i 2010, var de siste 20 årene småtrinnsskole for hele Mosvik kommune.Jon Åge Fiskum: Slutt etter 80 år med skole , Trønder-Avisa, 17. juni 2010 Det finnes en privat barnehage i Trongsundet og et privat butikkmuseum i Venneshamn.kalsen.no 
miniatyr|Helleristningene i Kvennavika fotografert under nattlysing 
Bygda var fra 1838 del av Ytterøy kommune, fra 1867 til 1900 del av Mosvik og Verran kommune og fra 1901 til 1968 en del av Verran kommune; den ble til 1968 overført til Mosvik kommune.Ernst Stavrum. Innledningsavsnittet om Verran; side 195-216. I: Norges bebyggelse. Nordlige seksjon. Herredsbindet for Nord-Trøndelag. Søndre del. Oslo, Norsk faglitteratur, 1956. Opptrykt Trondheim 1979.Jorolf Nyborg. Mosvik kommune : 100 år : 1901-2001. Mosvik, 2001. 96 sider. ISBN 82-993302-4-6. (pdf) Bygda fikk veiforbindelse samtidig.

Næringslivet er jordbruk, skogbruk og turisme. Det finnes en campingplass og flere hyttefelt. Giplingøya dyrefredningsområde ligger utenfor tidligere Framverran skole. Helleristningene i Kvennavika, Handelsstedet Venneshamn og den fiktive jekteskipperen Martin Kvennavika hører også til i Framverran.

Framverran er Petter Northugs hjembygd. Den 13. juli 2024 ble en statue av Northug avduket ved den offentlige badeplassen Naustberga. Billedhoggeren Tore Bjørn Skjølsvik hadde utformet statuen, journalisten Ernst A. Lersveen var primus motor for oppsett av statuen, og Northugs mor May Fredly stod for avdukinga. 

 Referanser 

Kategori:Verrans historie
Kategori:Mosvik
Kategori:Bosetninger i Inderøy
Kategori:Bygder og grender i Trøndelag